[{"text_idx": "#000000", "text": "Kindlustusandja ja autoremondiettevo\u0303tte koosto\u0308o\u0308 hea tava\nKindlustusandja ja autoremondiettevo\u0303tte koosto\u0308o\u0308 hea tava"}, {"text_idx": "#000001", "text": "Kindlustusandja ja autoremondiettevo\u0303tte koosto\u0308o\u0308 hea tava"}, {"text_idx": "#000002", "text": "Eestis on ca 1900 ettevo\u0303tet, kes on erinevate riigiametite andmetel seotud autode mu\u0308u\u0308gi kui ettevo\u0303tlusega. Nendest reaalselt tegutsevad umbes pooled, sellest omakorda pool peavad raamatupidamist ning omavad ettekujutust oma kohustustest."}, {"text_idx": "#000003", "text": "Vo\u0303ib o\u0308elda, et sellest hulgast umbes pool \u2013 ca 180-200 autode mu\u0308u\u0308giga tegutsevat ettevo\u0303tet maksavad korrektselt makse ning ei peta kliente. Selleks, et teha auto ostmise protsess ohutumaks ning tuua selgelt va\u0308lja ausalt tegutsevad automu\u0308u\u0308jad, on AMTEL to\u0308o\u0308tanud va\u0308lja alused \u201cTunnustatud automu\u0308u\u0308ja\u201d kvaliteedisu\u0308steemile."}, {"text_idx": "#000004", "text": "\u201eTunnustatud automu\u0308u\u0308ja\u201c on Autode Mu\u0308u\u0308gi- ja Teenindusettevo\u0303tete Liidu (AMTEL) poolt va\u0308ljastatav kvaliteedima\u0308rk Eesti automu\u0308u\u0308giettevo\u0303tetele. Kvaliteedima\u0308rki omavad ettevo\u0303tted on AMTELi poolt kontrollitud ning vastavad kvaliteedima\u0308rgi saamiseks esitatavatele kriteeriumidele ning kvaliteedino\u0303uetele ja la\u0308htuvad oma tegevuses vastavast statuudist. Kvaliteedima\u0308rki saavad taotleda Eestis registreeritud autode mu\u0308u\u0308gile spetsialiseerunud a\u0308riu\u0308hingud, kes tegelevad automu\u0308u\u0308giga u\u0308he po\u0303hitegevusena."}, {"text_idx": "#000005", "text": "Tunnustatud automu\u0308u\u0308ja saab esitleda ennast nii klientidele kui ka meedias usaldusva\u0308a\u0308rse, turvalise ja kvaliteetset teenust osutava mu\u0308u\u0308jana. Tunnustatud automu\u0308u\u0308jale va\u0308ljastatakse kvaliteedima\u0308rk klienditsooni va\u0308ljapanemiseks (mo\u0303o\u0303tmetega 60 x 30 cm) ning kleepma\u0308rgid ustele. Tunnustatud automu\u0308u\u0308giettevo\u0303tete nimekiri avaldatakse AMTELi kodulehel."}, {"text_idx": "#000006", "text": "Tunnustatud automu\u0308u\u0308ja kvaliteedima\u0308rgi olemasolu vo\u0303imaldab teha klientidel ohutuid eelvalikuid, ostes auto teadmisega, et mu\u0308u\u0308ja on maksnud a\u0308ra maksud, ei peta autot mu\u0308u\u0308es teadlikult ning vo\u0303imalike probleemide esilekerkimisel leiab neile ka lahenduse. 100%-list garantiid kasutatud autode mu\u0308u\u0308gis siiski ei esine. Mu\u0308u\u0308ja usaldusva\u0308a\u0308rsus ja kliendi poolt tehtav auto po\u0303hjalik kontroll annavad kokku kliendile va\u0308ga ko\u0303rge kindluse auto rahulikuks ja muredevabaks kasutamiseks pika aja jooksul."}, {"text_idx": "#000007", "text": "Tunnustatud automu\u0308u\u0308jal on o\u0303igus kasutada ma\u0308rki oma tegevuses oma a\u0308rana\u0308gemise ja\u0308rgi. AMTEL annab va\u0308lja graveeritud tunnusplaadi mo\u0303o\u0303tmetega 60 x 30 cm ning kleepema\u0308rgid ustele (2 x 2 tk). AMTEL soovitab ma\u0308rgid panna klienditsoonis va\u0308lja ha\u0308sti na\u0308htavale kohale. Samuti soovitab AMTEL kasutada Tunnustatud automu\u0308u\u0308ja kvaliteedima\u0308rki ka kodulehel ning muudes elektroonilistes kanalites."}, {"text_idx": "#000008", "text": "Tunnustatud automu\u0308u\u0308ja on AMTELi kaubama\u0308rk ning selle kasutamine ilma AMTELi poolse autoriseerimiseta ei ole lubatud."}]